प्रेस स्वतन्त्रताको व्यावहारिक प्रयोग र सैद्धान्तिक पक्षको संयोजन पुस्तकको सबैभन्दा सबल पक्ष हो। यसमा स्वतन्त्र प्रेसको अवधारणा, लोकतन्त्र र प्रेस स्वतन्त्रताबीचको सम्बन्ध, नेपाली पत्रकारिता र प्रेस स्वतन्त्रताको विकास, कानूनी प्रावधानदेखि नेपाली मिडियाको अवस्था र सञ्चारकर्मीको सुरक्षाको सन्दर्भ अटेका छन्। स्वतन्त्र, आंशिक स्वतन्त्र वा स्वतन्त्र नभएको प्रेसको तीन अवस्थालाई सर्वेक्षणको नतिजामार्फत विश्लेषण गरिएको छ। सञ्चारकर्मी, सर्वसाधारण नागरिक, पेशागत समूह र व्यक्तिगत अन्तर्वार्ता विधि अपनाएर गरिएको सर्वेक्षणले पनि नेपालमा अहिले प्रेस जति स्वतन्त्र हुनुपर्ने हो त्यति हुन नसकेको देखाएको छ।
